Nummelan lentoturma

Nummelan lentoturma on elokuussa 1941 Nummelan lentokentällä tapahtunut lentoturma. Lentolaivue 6:n SB-2 Tupolev-pommikone syöksyi maahan, ja surmansa saivat ohjaaja, luutnantti Anton Karmila ja tähystäjä, luutnantti Untamo Kalervo Seppälä.Vihdin muistomerkit

Kone oli lähdössä pommituslennolle, kun siihen tuli nousukiidossa moottorivika ja se törmäsi puiden latvoihin ja syöksyi maahan. Kk-ampuja Toivo Armas Peltonen sai vain lieviä vammoja.

Onnettomuuden muistoksi on lentokentän kiitotien päässä olevaan kiveen kiinnitetty muistolaatta. Muistolaatan hankki Vihdin rintamamiesveteraanit ry 1991.Nummelan lentokentän vaiheet. Kansalaismuisti, viitattu 26.5.2018

Muistolaatassa onnettomuuspäivä on 1. elokuuta 1941, onnettomuudesta selviytyneen Toivo Peltosen pojan, Kauko Peltosen kirjoittaman kirjan julkistustilaisuudessa päiväksi oikaistiin 2. elokuuta 1941.

Onnettomuudessa olleiden nimet on myös kentän vastakkaisella puolella olevassa toisessa muistomerkissä Total Energy.Nummelan lentokentän muistomerkki, Kansalaismuisti

Lähteet

Kirjallisuutta
 Kauko Peltonen, Nummelan lentokentällä 1941–44  –  Tapahtumia ja tarinoita jatkosodan ajalta, omakustanne (Books on Demand), 2015 

Luokka:Lento-onnettomuudet Suomessa
Luokka:Nummela
Luokka:Jatkosota
Luokka:Vuoden 1941 lento-onnettomuudet
Luokka:1940-luvun onnettomuudet Suomessa
Luokka:Vihdin liikenne
Luokka:Vihdin historia